દીલ અને આંખ ઠરી જાય એવા બાહ્ય સોંદર્યથી સોનામાં સુગંધ ભળ્યાની જેમ અનંત સિદ્ધોના ધામ સરીખું શત્રુંજય તીર્થાધિરાજનું પાંચમું શિખર અનંત - અનંત તીર્થંકર ભગવંતના દીક્ષાકલ્યાણક, કેવલજ્ઞાનકલ્યાણક અને મોક્ષકલ્યાણક ભૂમિનું આ પ્રાય: શાશ્વતું સ્થાન છે. ઋષીમુનીઓ, મહંતો, સંતો, ભક્તો અને સાધકોના હૃદયમાં આત્માના આનંદનો ભંડાર ભરી દેનારો આ ગિરનારગિરિ ત્રણેય લોકમાં જયવંતો વર્તે છે.